ΑΠΟΦΑΣΕΙΣ
Αριθμ. 1144
(1)
Τροποποίηση της 378/03-12-2019 (ΦΕΚ 4734 Β΄)
απόφασης των Υπουργών Εξωτερικών και Δικαιοσύνης «Σύσταση και συγκρότηση επιτροπής
για την εξέταση και αξιολόγηση των υποψηφιοτήτων για τη θέση του Δικαστή για την Ελλά-
δα στο Ευρωπαϊκό Δικαστήριο Δικαιωμάτων του
Ανθρώπου».
ΟΙ ΥΠΟΥΡΓΟΙ
ΕΞΩΤΕΡΙΚΩΝ  - ΔΙΚΑΙΟΣΥΝΗΣ
Έχοντας υπόψη:
1) Τις διατάξεις του άρθρου 40 παρ. 4 του ν. 3566/2007
(ΦΕΚ 117/τ.Α΄/05-06-2007) «Κύρωση ως Κώδικα του Οργανισμού του Υπουργείου Εξωτερικών»,
2) τις διατάξεις του άρθρου  5 παρ.  6 περ.  α) του
ν. 2408/1996 (ΦΕΚ 104/τ.Α΄/4-6-1996) «Τροποποίηση
διατάξεων του Ποινικού Κώδικα, του Κώδικα Ποινικής
Δικονομίας, του Κώδικα Βασικών Κανόνων για τη Μεταχείριση των Κρατουμένων και άλλες διατάξεις»,
3) τα άρθρα 21, 22 και 23 της Ευρωπαϊκής Σύμβασης
Δικαιωμάτων του Ανθρώπου (ΕΣΔΑ), την απόφαση
(2010)26 της Επιτροπής Υπουργών του Συμβουλίου της
Ευρώπης, με την οποία συστάθηκε Συμβουλευτικό Πάνελ Εμπειρογνωμόνων, για την Εκλογή Δικαστών στο
Ευρωπαϊκό Δικαστήριο Δικαιωμάτων του Ανθρώπου,
4) τις σχετικές αποφάσεις και Συστάσεις της Κοινοβουλευτικής Συνέλευσης του Συμβουλίου της Ευρώπης,
ιδίως την απόφαση 1646 (2009),
5) την ανάγκη υποβολής από τις Ελληνικές Αρχές στην
Κοινοβουλευτική Συνέλευση του Συμβουλίου της Ευρώπης, σύμφωνα με την ισχύουσα διαδικασία, καταλόγου
με τρεις υποψηφιότητες,
6) την από 31-10-2019 πρόσκληση εκδήλωσης ενδιαφέροντος για τη θέση του Δικαστή για την Ελλάδα στο
Ευρωπαϊκό Δικαστήριο Δικαιωμάτων του Ανθρώπου,
7) την αριθμ. 378/03-12-2019 υπουργική απόφαση των
Υπουργών Εξωτερικών και Δικαιοσύνης «Σύσταση και
συγκρότηση επιτροπής για την εξέταση και αξιολόγηση
των υποψηφιοτήτων για τη θέση του Δικαστή για την
Ελλάδα στο Ευρωπαϊκό Δικαστήριο Δικαιωμάτων του
Ανθρώπου (ΦΕΚ 4734/τ.Β΄/20-12-2019)»,
8) την ανάγκη αντικατάστασης της ορισθείσας με την
ως άνω κοινή υπουργική απόφαση, ως Προέδρου της
επιτροπής, που θα προβεί στην εξέταση και αξιολόγηση
των υποψηφιοτήτων για τη θέση του Δικαστή για την
Ελλάδα στο Ευρωπαϊκό Δικαστήριο Δικαιωμάτων του
Ανθρώπου,
9) το γεγονός ότι από τις διατάξεις της παρούσας δεν
προκαλείται δαπάνη, αποφασίζουμε:
Α. Τροποποιούμε την 378/03-12-2019 κοινή υπουργική απόφαση «Σύσταση και συγκρότηση επιτροπής για
την εξέταση και αξιολόγηση των υποψηφιοτήτων για
τη θέση του Δικαστή για την Ελλάδα στο Ευρωπαϊκό
Δικαστήριο Δικαιωμάτων του Ανθρώπου», ως προς το
πρώτο μέλος της επιτροπής που θα προβεί στην εξέταση και αξιολόγηση των υποψηφιοτήτων για τη θέση
του Δικαστή για την Ελλάδα στο Ευρωπαϊκό Δικαστήριο
Δικαιωμάτων του Ανθρώπου και ορίζουμε τον Ιωάννη
Σαρμά, Πρόεδρο του Ελεγκτικού Συνεδρίου, μέλος με
την ιδιότητα του Προέδρου, σε αντικατάσταση της
Κατερίνας Σακελλαροπούλου, Προέδρου του Συμβουλίου της Επικρατείας.
Β. Κατόπιν της ανωτέρω μεταβολής, η επιτροπή αποτελείται από τους:
1) Ιωάννη Σαρμά, Πρόεδρο του Ελεγκτικού Συνεδρίου,
ως Πρόεδρο.
2) Ιωάννη-Κωνσταντίνο Χαλκιά, Πρόεδρο του Νομικού
Συμβουλίου του Κράτους.
3) Θεμιστοκλή Δεμίρη, Γενικό Γραμματέα του Υπουργείου Εξωτερικών.
4) Πάνο Αλεξανδρή, Γενικό Γραμματέα Δικαιοσύνης και
Ανθρωπίνων Δικαιωμάτων του Υπουργείου Δικαιοσύνης.
5) Χρήστο Ροζάκη, Ομότιμο Καθηγητή Πανεπιστημίου
Αθηνών, τέως Δικαστή και Αντιπρόεδρο του Ευρωπαϊκού
Δικαστηρίου Δικαιωμάτων του Ανθρώπου.
Γ. Κατά τα λοιπά ισχύει η αριθμ. 378/03-12-2019
(ΦΕΚ 4734 Β΄) κοινή υπουργική απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 10 Ιανουαρίου 2020
Οι Υπουργοί
Εξωτερικών
Δικαιοσύνης
ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ
ΚΩΝΣΤΑΝΤΙΝΟΣ ΤΣΙΑΡΑΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Ιανουαρίου 2020
ΤΕΥΧΟΣ ΔΕΥΤΕΡΟ
Αρ. Φύλλου 64
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 64/21.01.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200200064.pdf | Tokens: 6553]